Datums skatāms laika zīmogā Nr. 3.4-3.1/2022/4735N

**Latvijas būvniecības padomes sēdes**

PROTOKOLS

Tiešsaistē MS Teams (Ekonomikas ministrija), plkst.14.00

Rīgā, 2022. gada 14.jūlijā Nr.7

**Sēdi vada:** Gints Miķelsons - Latvijas Būvniecības padomes priekšsēdētājs

**Sēdē piedalās:** Ilze Beināre, Artis Dzirkalis; Raimonds Eizenšmits; Dainis Ģēģers; Leonīds Jākobsons; Didzis Jēriņš; Juris Laicāns, Mārtiņš Liepiņš; Indra Purs; Ervīns Timofējevs; Normunds Tirāns; Ilma Valdmane.

**Pieaicinātie:**

|  |  |
| --- | --- |
| Andris Lazarevs | * EM Būvniecības politikas departamenta direktores vietnieks; |
| Gusts Sproģis | * EM Būvniecības politikas departamenta direktores vietnieks; |
| Inese Biukšāne | * EM Būvniecības politikas departamenta vecākā eksperte. |
| Ilmārs Leikums | * Latvijas Būvinženieru savienība (LBS), izpilddirektors; |
| Vaira Ronimoisa | * LBS Būvspeciālistu sertificēšanas institūcijas vadītāja; |
| Kaspars Vingris | * SIA Eiropas Dzelzceļa līnijas valdes priekšsēdētājs; |
| Linda Pastare | * SIA Eiropas Dzelzceļa līnijas Sabiedrisko attiecību un ieinteresēto pušu vadītāja; |
| Rudīte Vesere  Monta Berga  Normunds Grinbergs | * VARAM Vides aizsardzības departamenta direktore; * Biedrība “Latvijas ceļu būvētājs”; * Latvijas Būvnieku asociācija. |

**Sēdē nepiedalās:** Andris Bērziņš, Andris Božē; Līga Gaile; Jānis Kreicis; Gunārs Valdmanis; Mārtiņš Vanags.

**Protokolē:** Inese Rostoka **–** EM Būvniecības politikas departamenta vecākā eksperte.

**Darba kārtība**

1. Būvniecības apjomi, statistika, indeksāciju statuss. Ziņojuma projekts Ministru kabinetam par Ukrainas kara ietekmi uz būvniecības nozari un nepieciešamie risinājumi. (Gints Miķelsons, Ekonomikas ministrija)

2. Grozījumi Ministru kabineta 2014. gada 19. augusta noteikumos Nr. 500 "Vispārīgie būvnoteikumi". (Būvniecības nozari pārstāvošās nevalstiskās organizācijas)

3. Aktualitātes normatīvā regulējuma virzībā (Ekonomikas ministrija)

4. *Rail Baltica* projekta progress un aktualitātes Latvijā, sadarbības piedāvājums. (Eiropas Dzelzceļa līnijas, Kaspars Vingris)

Sēde sākas 14.05

**Lietotie saīsinājumi**

EDzL – SIA “Eiropas dzelzceļa līnijas”

EM – Ekonomikas ministrija

LBN – Latvijas būvnormatīvs

LBS – Latvijas Būvinženieru savienība

MK - Ministru kabinets

NVO – nevalstiskās organizācijas

RRF - Eiropas Atveseļošanas un noturības mehānisms

VARAM – Vides aizsardzības un reģionālās attīstības ministrija

VBN – Vispārīgie būvnoteikumi

VUGD – Valsts ugunsdzēsības un glābšanas dienests

**1.§**

**Būvniecības apjomi, statistika, indeksāciju statuss. Ziņojuma projekts Ministru kabinetam par Ukrainas kara ietekmi uz būvniecības nozari un nepieciešamie risinājumi**.

----------------------------------------------------------------------------------------------

**Prezentē** I.Biukšāne

Informē par ziņojumu MK par Ukrainas kara ietekmi uz būvniecības nozari (turpmāk – Ziņojums) saturu un jaunākajiem datiem, kas ir iekļauti ziņojumā;

Ziņojumā aprakstīta Krievijas karadarbības Ukrainā ietekme uz būvniecības procesiem unpubliskajiem būvdarbiem. Apkopojot datus, kas saņemti no valsts iestādēm un pašvaldībām būvniecības projektu kopējais sadārdzinājums novērtēts 208 milj. EUR. Vēl tiek runāts un precizēts, sadārdzinājums varētu būt arī lielāks.

Ziņojumā sniegts risinājums attiecībā uz sadārdzinājuma novērtēšanu, tās ir EM, sadarbībā ar nozares profesionālām organizācijām, izstrādātās vadlīnijas būvdarbu līguma cenas indeksācijai gan esošajos un gan no jauna slēdzamajos publisko būvdarbu līgumos. Kā arī Satiksmes ministrijas un “Latvijas Valsts ceļi” izstrādātās vadlīnijas.

Sniegts ieskats par risinājumiem finansēšanas mehānisma nodrošināšanā, tiek atbalstīta Saeimas Tautsaimniecības, agrārās, vides un reģionālās politikas komisijas sēdē paustā nostāja, ka būvprojektu realizēšanu nevajadzētu apturēt, lai nākotnē neradītu riskus nozares pārkaršanai.

Tiek sniegts neliels ieskats par to, kāda ir nozares uzņēmumu peļņa, dalījumā par apakšnozarēm. Kopumā redzams, ka lielākā daļa uzņēmumu strādā kopš 2020.g. ar tuvu nullei vai negatīviem peļnas rādītājiem. Nozarē 99% uzņēmumu darbojas tikai būvniecībā un tiem nav iespēja gūt papildus ienākumus, lai nodrošinātu savas saimnieciskās darbības finanšu rādītāju uzlabošanu un kreditētu būvdarbu sadārdzinājumus.

Sniegti pārskati par uzņēmumu peļņu, šobrīd situācija ir tāda, ka mazie un vidējie uzņēmumi nevar kreditēt sadārdzinājumu. To varētu darīt lielie un iespējams vidējie, bet ne uz ilgu laiku.

Ņemot vērā būvmateriālu sadārdzinājumu visā pasaulē, maziem un vidējiem uzņēmumiem nav iespējas kreditēt būvdarbu sadārdzinājumu, gan pasūtītājam, gan būvniekam jāmeklē papildus finansējums būvdarbu turpināšanai.

Ziņojums saskaņots ar Gintu Miķelsonu un Partnerību, visi priekšlikumi iestrādāti Ziņojumā, šobrīd Ziņojums ir iekšējā saskaņošanā EM.

**I.Beināre** informē par Ziņojuma virzību, varētu tikt skatīts MK sēdē pēc pārtraukuma, tas varētu būt 8.augustā vai vēlāk.

**G.Miķelsons** lūdz izsūtīt Ziņojuma projektu Padomes locekļiem, lai varētu vēl nokomentēt. Gribētu redzēt aicinājumu MK. Vai ir kāds lēmums uz kuru jāvērš uzmanība. Lēmuma priekšlikums varētu būt sekojošs:

*MK uzdot pienākumu FM (iespējams kopā ar CFLA) ~1 mēn laikā, līdz septembra vidum, beigām apkopot, kādos Eur apjomos publiskie pasūtītāji ir pārskatījuši esošo būvdarbu līgumu budžetus, kādi papildus ārkārtas maksājumi kopš 01.03.22 ir veikti esošo būvdarbu līgumu izpildē. Lai uz oktobri būtu kaut cik objektīva informācija, cik no šiem novērtētā ~208 M Eur papildus sadārdzinājuma (~80% piešķirts papildus finansējums), info ziņojuma 3lpp ir praksē nonākuši līdz būvnozares uzņēmumiem, darba devējiem & ņēmējiem”*.

**I.Beināre** informē, ka uzsākts darbs pie RRF programmas grozījumiem, ierēķinot būvniecības sadārdzinājumu pie pieaugušajām būvniecības cenām, ko nevarēja zināt strādājot pie šī plāna iepriekš.

Augustā noslēgsies EM pētījums par būvniecības apjomiem un izmaksām. Arī šis ziņojums jāiesniedz MK, tas būs par pamatu ES fondu programmu pārskatīšanai. Šogad respondenti ir atsaucīgi un pētījums būs reprezentatīvs, pateicas nozares organizācijām, kas to atbalstīja.

**G.Miķelsons** veicis aptauju savu biedru vidū, atsaucība nav bijusi liela, bet sniedz ieskatu esošajā situācijā.

Atbildot uz jautājumā vai sarunās ar pasūtītājiem izmantojat EM izstrādātās vadlīnijas? (60% izmanto, 40% nē). Tas nozīmē, ka visiem vēl nav informācijas. Ierosina precizēt vadlīnijas attiecībā uz atalgojumu un mehānismu pieaugumiem, tsk. degvielas cenām.

Būvnieki aptauja liecina, ka vidējais sadārdzinājums ir ~ 20%.

Lielākai daļai būvnieku izdevies vienoties par līguma grozījumiem, pieci līgumi ir lauzti.

Būtiska lieta, par kuru bija sarunu ar EM saistībā ar Ziņojumu, gribējās, lai Ziņojumā parādās informācija, ka būvniecības nozares uzņēmumi, kopš 2020 gada, gan šajā gadā strādā ar zaudējumiem. Būvniekiem slikts finanšu stāvoklis, kas rada problēmas piedalīties jaunos tenderos. Kā rezultātā nākotnes tenderos būs mazāka konkurence, attiecīgi augstākas cenas, zaudētāji būs pasūtītāji.

**Nolemj.** 1. Pieņemt informāciju zināšanai**.**

**2.**EM izsūtīt padomes locekļiem Ziņojuma projektu.

**2.§**

**Grozījumi Ministru kabineta 2014. gada 19. augusta noteikumos Nr. 500 "Vispārīgie būvnoteikumi"**

----------------------------------------------------------------------------------------------

**Diskusiju vada:** G.Miķelsons

**E.Timofējevs** informē, ka ir daudz redakcionāli labojumi, kurus nosūtīs EM. Uzsver, ka jāsaprot, ka projekts ir viens vienums un tam ir dažādas stadijas. Būtiskākais saprast, ka projekts ir projekts un saskaņošanai ir dažādās stadijās, to var noslēgt pēc jeb kuras stadijas, ja to saprot, tad nepieciešami redakcionāli labojumi un nepieciešami arī grozījumi “Ēku būvnoteikumos”. Normatīvais regulējums nedarbojas, ja viens normatīvs nosaka vienu, otrs citu. Jāsaprot ka projekts ir primārs un virzāms pa dažādām procedūrām.

**R.Eizenšmits** šobrīd ejam atpakaļ uz to, kas ir bijis, jāiekoriģē arī pārējos būvnoteikumos saistītās lietas. Iesaka salikt kompleksi visus būvnoteikumus, tikai tad virzīt tālāk VBN. No LBS nosūtīs savus iebildumus.

Nav skaidrs noteikumu projektā, vai ir jāgatavo apsekošanas atzinums.

**A.Lazarevs** skaidro, ka projektētājs izlemj vai nepieciešams tehniskā apsekošanas atzinums. Būvniecības likuma grozījumos, kas stājās spēkā, tika noteikts, ka arī paskaidrojums raksta pielikums ir būvprojekts, līdz ar to būvprojekts var būt gan pie paskaidrojuma raksta procedūras, gan pie būvatļaujas procedūras. Darba apjomi šeit var būt dažādi sākot no pandusa līdz daudzstāvu ēkai.

**I.Leikums** ierosina saglabāt VBN projektā svītrotos 20. un 25.punktus attiecība uz inženierizpēti. Attiecībā uz inženierizpēti ir maz kur noteikti pienākumi. Aicina atstāt inženierizpētes darbu pienākumus, jo LBN nav aprakstīti pienākumi.

**D.Ģēģers** – LSGŪTIS ir iesniedzis EM priekšlikumus (par inženiertīklu turētājiem, bīstamām iekārtām, kas satur bīstamas vielas u.c.)

**G.Miķelsons** atbalsta pāreju uz projekta stadijām,

Gribētu diskusiju, jo bažas un risks ir tajā, ka būvprojekta pēdējā stadija ir ražošanas stadija, kad viss maksimāli detalizēts. Nav skaidrības par to, kurš galu galā atbild par būvprojekta tehnisko gala detalizācijas versiju. Vēlas diskusiju starp projektētājiem, būvniekiem un ministriju par to kurš atbild par izmaiņām, kā pareizi notiek izmaiņu vadība no detalizētās versijas uz iepriekšējām būvprojekta stadijām. Ierosina sasaukt VBN darba grupu.

**A.Lazarevs** informē, ka izskatīs atsūtītos priekšlikumus, tad varēs vēlreiz ar Padomi izrunāt, jo ir vairāki jautājumi, kas būtu jāizrunā.

**M.Liepiņš** vēlas zināt vai LBN 005-15 "Inženierizpētes noteikumi būvniecībā" plānojas vēlāk, būtu lietas kuras vajadzētu sakārot. Nosūtīs priekšlikumus papildināšanai.

**A.Lazarevs** informē, ka var veikt tematiskos grozījumus LBN, bet ja ver vaļā, tad saliek visu, kas ir sakrājies.

**Nolēma:** Pieņemt informāciju zināšanai un pēc visu priekšlikumu apkopošanas tiks gaidīta EM noorganizēta tikšanās par VBN grozījumiem.

**3.§**

**Aktualitātes normatīvā regulējuma virzībā** **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Informē:** A.Lazarevs

**A.Lazarevs** informē par regulējuma virzību

* Grozījumi *Būvniecības likumā* , izgājuši sabiedrības apspriešanu, atrodas saskaņošanā, atzinumu sniegšanas termiņš - 25.07.2022. Iebildumi, kuri tika atsūtīti ņemti vērā.

Aicina pārējās NVO izveidot TAP darba vietu, lai oficiālā aprite būtu ērtāka.

* Sadarbībā ar LBS tiek gatavoti grozījumi LBN 201-15 "Būvju ugunsdrošība"
* Sabiedrības apspriešanai nodots noteikumu projekts būtiskās prasības būvēm
* Uz oficiālo saskaņošanu iet divi grozījumi par ūdensapgādi :
* LBN 221-15 “Ēku iekšējais ūdensvads un kanalizācija”
* LBN 222-15 “Ūdensapgādes būves”
* Saņemti LSGŪTIS un LBS priekšlikumi, kas saņemti par LBN 231-15 "Dzīvojamo un publisko ēku apkure un ventilācija"
* uzsākts darbs kopā ar BVKB, VVD un VARAM par valsts minerālmateriālu uzskaiti.

**G.Sproģis** informē par darbu pie ugunsdrošības speciālista. Esam sagatavojuši apkopojumu par ugunsdrošības speciālista izglītību, pienākumiem un atbildību, ir jāveic samērīguma novērtējums. Izsūtījām nozarei lūgumu palīdzēt ar samērīguma novērtēšanu. Iekšlietu ministrija virza ziņojumu par VUGD lomu būvniecības procesā. Tiek atbalstīts priekšlikums strādāt pie ugunsdrošības speciālista profesijas izveides. Plānots uzdot to EM paveikt līdz 2023.gada beigām.

**I.Leikums** informē, ka statistiku par VUGD pārbaudēm un zaudējumiem pasūtītājam sagatavos iespēju robežās.

**Nolēma.** Pieņemt informāciju zināšanai

**4.§**

***Rail Baltica* projekta progress un aktualitātes Latvijā, sadarbības piedāvājums** **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Prezentē.** K.Vingris

**G.Miķelsons** aicina K.Vingri pastāstīt kā varētu labāk organizēt informācijas apmaiņu ar nozares nevalstiskām profesionālajām organizācijām un to uzņēmumiem.

**K.Vingris** prezentē, kas ir aktuāls EDzL (prezentācija pielikumā) un iepazīstina ar sagatavoto sadarbības Memoranda projektu (pielikumā).

EDzL ir nacionālais projekta ieviesējs Latvijā. Kopā ar Igaunijas un Lietuvas kolēģiem veidojuši kopuzņēmumu.

Eiropas Dzelzceļa līnijas atbildībā ir :

* punktveida objektu Latvijā projektēšana un būvniecība: • Rail Baltica Centrālā mezgla un Rīgas lidostas stacijas un infrastruktūra; • reģionālie mobilitātes punkti; • depo Mārupē; • infrastruktūras apkopes punkti Iecavā un Skultē; • Salaspils intermodālais loģistikas termināls;
* kā arī \* Rail Baltica pamattrases būvniecība; \* nekustamo īpašumu atsavināšana Rail Baltica vajadzībām Latvijā; \* infrastruktūras pārvaldības sistēmas izveide Latvijā un sadarbība ar Baltijas valstīm, veidojot vienotu infrastruktūras pārvaldību visā Rail Baltica līnijā.

Šobrīd pabeigti visi skaņojumi, atsavināti īpašumi, problēma finansējums, jo darba specifika ir tāda, ka viss ir jādara paralēli (jāmeklē finansējums, jāprojektē, notiek īpašumu atsavināšana utt.) Būvdarbu iepirkumi tiek sludināti vēl bez pietiekama finansējuma. Šī ir sarežģīta pieeja un viena darbība no otras atkarīga.

Resursu nepieejamība vēl ir papildus sarežģītības līmenis, lai ar visos līgumos ir iestrādāts indeksācijas mehānisms, bet neviens nevarēja prognozēt 20% inflāciju, vai to, ka materiāli nebūs pieejami.

Grib uzklausīt nozari, kā sadarbību padarīt elastīgāku. Priecātos par nozares atbalstu.

Būvējam dzelzceļu, bet daudz kas paliek arī neuzbūvēts. Daudz kas paliks ko attīstīt turpmāk, kad infrastruktūra būs uzbūvēta. Paliks daudz darba pašvaldībām un privātam sektoram.

Tas pats attiecas arī uz mobilitātes tīklu ap Rīgu, kas būtiski uzlabojas. Dzelzceļš nebūs tikai ceļojums starp Baltijas valstīm, bet kalpos kā viens no mobilitātes tīkla elementiem. Pēc tam kad būs noslēdzies pamat trases iepirkums, nākamajā gadā varēs sēkt arī infrastruktūras attīstību.

Paralēli ir arī dzelzceļa militārā mobilitāte. Saņemts papildus finansējums, kas finansē militāro mobilitāti.

Kopumā uzņemtās saistības lielākas par pieejamo finansējumu, visi atliktie būvdarbi kļūst dārgāki, kā arī sociāli ekonomiskie ieguvumi attālinās.

**Par sadarbības Memoranda projektu**

EDzL, kā būvdarbu pasūtītājs, izjūt lielu atbildību darboties ar tiem pašiem nozares principiem, kā Padome. Šis Memorands varētu būt ietvardokuments ar kura palīdzību varētu tiktu nodrošināta projekta saistība ar būvniecības nozari, kas abām pusēm ir ļoti svarīga. Ir virkne jomu, kur redzamas saskarsmes iespējas (vides jautājumi, tehnoloģijas, inovācijas, zināšanu pārnese , darbaspēka pieejamība u.c. ), kā arī regulāra informācijas apmaiņa.

Piem.: Stacijas ēkas plāno energoefektīvas, iepirkumos tiek piemēroti zaļo iepirkumu principi, lai materiāli būtu otrreiz pārstrādājami. Runājot par tehnoloģijām, tiek piemēroti BIM risinājumi, kas vēlāk noderēs apsaimniekojot dzelzceļa infrastruktūru. Darba spēka trūkumu vēl akūti neizjūt.

Sadarbības principi – dialogs, tikšanās, dalība pasākumos, informācijas apmaiņa u.c..

**G.Miķelsons** ierosina nosūtīt Padomei izvērtēt Memoranda projektu un parakstīšanu organizēt klātienē un iedarbināt sistēmu, ka notiek regulāra informācijas apmaiņa starp valstī nozīmīgāko projektu un Padomi.

**L.Jākobsons** interesējas 1. par īpašumu atsavināšanu, kā Igaunija un Lietuva šos jautājumus risina; 2. Zeme būs vajadzīga materiālu izvietošanai, bet, kas tiks darīts ar grunts kārtu, kur paliks liekā grunts; 3. Jautājums par to kā notiks otrreizējā pārstrāde.

**K.Vingris** informē, ka Igaunijā atsavināšanas process ir līdzīgs, kā Latvijā. Vēl nav izstrādāti projekti, tāpēc nav skaidrs kā ies ar atsavināšanu. Tiesvedības par atsavināšanu noteikti būs, bet pamatā tā būs par cenu vai zaudējumiem biznesam. Tas prasīs kapacitāti, bet īpašums ir EDzL rīcībā. Lietuvas normatīvais regulējums ir elastīgāks, var zemi atsavināt pirms projektēšanas, bet tad jāiekļaujas atsavinātās zemes robežās, kurās vietām grūti iekļauties

Par noraktās grunts izkliedi nav pieejama informācija, cik parādās projektā pārpalikums gruntij nebūs . Tie, kas veica ietekmes uz vidi novērtējumu , teica, ka lielā kā daļa grunts varētu arī palikt dzelzceļa nodalījuma joslā. Vairāk jādomā, kur ņemt grunti.

Materiālu otrreizējā pārstrāde notiek esošo vides prasību ietvaros, betona materiālus izmanto objektā kā pagaidu materiāls vai utilizē kopā ar citiem sašķirotiem atkritumiem. Viss tiek īstenots atbilstoši prasībām. Līdz šim tā nav bijušas problēmas.

**M.Liepiņš** – piekrīt paustajam par īpašuma jautājumiem, ka diskusijai nevajadzētu būt par faktu kā tādu, ka šāda mēroga objektu vajadzībām tiek atsavināts īpašums vai tā daļa, bet diskusija varētu būt vienīgi par taisnīgu un adekvātu kompensācijas apjomu. Būtu jābūt iespējai veikt objekta teritorijas inženiertehnisko sagatavošanu, neizstrādājot visu projektu. It sevišķi, kad šobrīd VBN grozījumu kontekstā plānots izdalīt vairākās būvprojekta stadijas, būtu jārod iespēja transporta būvēm veikt šāda veida darbus, t.i. zemes darbus (piemēram, augu zemes noņemšana, vājas nestspējas grunts nomaiņa/pastiprināšana, uzbēruma izbūve u.c. līdz augšējiem konstruktīviem slāņiem), kas ir apjomīgi un laikietilpīgi darbi.

**K.Vingris** piekrīt, ka šīs varētu būt viens no laika taupīšanas principiem. Cenšamies apmainīties ar pieredzi ar “Latvijas valsts ceļiem”. ES ir pieredze agrīnā būvnieka iesaistē, kad projektēšana vēl nav pabeigta un būvdarbi vēl nav sākušies, lai būvnieks var pateikt savu viedokli projekta autoriem. BUN tāpat paliek būvnieka ziņā, bet tas ir labāk, ja sadarbojas ar projekta izstrādātāju.

**G.Miķelsons** dzird no būvniekiem, ka šobrīd EDzL tiek praktizēta indeksācija, bet līguma pārvaldība un naudas plūsmas disciplīna ir pavāja. Gribētu atsevišķu sarunu par izmaiņu vadību un indeksāciju. Kā tas notiek šobrīd, kā tiek plānots nākotnē, lai būvnieks pēc darbu pabeigšanas saņemtu atlīdzību.

Atbalsta Memorandu un aicina Padomi padomāt 8 gadus uz priekšu, kas būtu jārisina, kas ir tie regulārie jautājumi un cik bieži. Ieguvēji būs visi. Aicina atbalstīt ideju par Memorandu.

**K.Vingris** labprāt izstāstītu kā notiek, nepārtraukti nāk izmaiņas, lielajiem uzņēmumiem miljoni lielu lomu nespēlē, bet apakšniekiem tūkstošiem ir liela nozīme. Projekts ir visu laiku uzmanības lokā, notiek daudz pārbaudes un auditi, kas arī kavē laiku un finanšu plūsmu.

Piedāvā Memoranda parakstīšanu organizēt Rīgas centrālās stacijas objektā un novadīt nelielu ekskursiju.

**Nolēma**. 1. Izsūtīt Padomes locekļiem Memoranda projektu saskaņošanai.

2. Nākamo Padomes sēdi plānot kā izbraukuma sēdi un Memoranda parakstīšanu.

**5.§**

**Citi jautājumi**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Diskusiju vada** G.Miķelsons

**Nolēma.** Latvijas Būvniecības padomes sēdi sasaukt 2022.gada 25.augustā, plkst.14:00, Rīgas centrālā stacijā. Darba kārtībā Memoranda parakstīšana

Sēde beidzas 16:20

Padomes priekšsēdētājs G.Miķelsons

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

Protokolēja I.Rostoka